Το Φεστιβάλ του Δήμου Αθηναίων

Παραμύθια στον Κήπο: Γεωργία Λεμπέση - Γιάννης Ψαριώτης
2025-05-09 18:00 - 19:30 (Europe/Athens) | Εθνικός Κήπος, Βασ. Αμαλίας 1, Αθήνα, Αθήνα, 105 57, Greece
Κύματα ταξιδιάρικα μας φέραν παραμύθια!

Σαν ταξιδιάρικο πουλί το κύμα του πελάγους,
φέρνει φωνές αλαργινών τρανών παραμυθάδων…
και σου λαλούνε ψέματα και σου λαλούν αλήθεια!
Μπείτε μες στη βάρκα μας, να πούμε παραμύθια!

Ελάτε να ακολουθήσουμε τους ήρωες των ελληνικών παραμυθιών! Από το Ιόνιο στα Δωδεκάνησα, από τις Σποράδες στις Κυκλάδες! Nα σαλπάρουμε με πλοία μαγικά, να πολεμήσουμε με δράκους και γίγαντες, να ξεγελάσουμε γοργόνες και νεράιδες! Εμπρός και πρύμα πλώρα!

Μια παράσταση αφήγησης για όλη την οικογένεια!

“Πλατεία” έξω από την παιδική χαρά.

Athens StartUp Block Party
2025-05-09 18:00 - 23:00 | Πλατεία Αγίων Ασωμάτων, Πλατεία Αγίων Ασωμάτων, Αθήνα, Αθήνα, 105 53, Greece
Την Παρασκευή 9 Μαΐου, η πόλη ζωντανεύει για μία από τις πιο συναρπαστικές βραδιές της χρονιάς. Το Athens Startup Block Party μεταμορφώνει την Πλατεία Αγίων Ασωμάτων στο Θησείο σε μια υπαίθρια γιορτή μουσικής, καινοτομίας και κοινότητας, ακριβώς κάτω από τη λάμψη της Ακρόπολης.

Αυτή είναι η επίσημη εκδήλωση λήξης του Panathēnea, ενός νέου διεθνούς φεστιβάλ αφιερωμένου στην καινοτομία και τον πολιτισμό. Εμπνευσμένο από το δημιουργικό πνεύμα της αρχαίας Αθήνας, το φεστιβάλ φέρνει κοντά ιδρυτές (founders), δημιουργούς και ανήσυχα πνεύματα από όλο τον κόσμο.

Στην καρδιά της βραδιάς βρίσκονται οι Fideles, το διάσημο ιταλικό δίδυμο ηλεκτρονικής μουσικής, γνωστό για τις συναισθηματικές και υψηλής έντασης εμφανίσεις του. Έχοντας παίξει σε παγκόσμιες σκηνές όπως το Afterlife και το Tomorrowland, φέρνουν τώρα για πρώτη φορά την χαρακτηριστική μελωδική τους techno στους δρόμους της Αθήνας.

Την εκδήλωση ανοίγει ο Man With The Speaker, ένα ανερχόμενο ταλέντο που προσφέρει ακατέργαστους και έντονα ρυθμικούς ήχους που θα ξεσηκώσουν την πλατεία και θα δώσουν τον τόνο για τη νύχτα που ακολουθεί.

Αυτή είναι μια πρόσκληση προς όλη την πόλη για να χορέψουμε μαζί. Είτε είστε ντόπιος, ιδρυτής, καλλιτέχνης ή επισκέπτης που απλώς περνάτε, το Athens Startup Block Party είναι το μέρος όπου θα θέλετε να βρίσκεστε.

Κόστος Συμμετοχής:

Δωρεάν και ανοιχτό για όλους

Περιήγηση στο Ριζόκαστρο και τα Αναφιώτικα
2025-05-10 11:00 - 13:00 | Σταθμός Μετρό Ακρόπολη, Μακρυγιάννη 9, Αθήνα, Αθήνα, 117 42, Greece
Ο αρχαιολόγος και διπλωματούχος ξεναγος Μιχάλης Γιοχάλας, σε συνεργασία με το Φεστιβάλ του Δήμου Αθηναίων, πραγματοποιεί μία περιήγηση στα Αναφιώτικα και την ιστορία τους.

Το Ριζόκαστρο, η περιοχή κάτω από την ρίζα του Βράχου, και τα Αναφιώτικα είναι δύο εκ των πλέον ιστορικών περιοχών της Αθήνας. Με οδηγούς τα μέχρι σήμερα σωζόμενα μνημεία και κτίρια, τα σπαράγματα αυτών που δεν υπάρχουν πλέον αλλά και τα ονόματα των δρόμων, θα επιχειρήσουμε να ανασυνθέσουμε τη μνήμη και την εικόνα μίας πόλης διαφορετικής, αλλά όχι ολότελα χαμένης, αφουγκραζόμενοι τις απηχήσεις των δοξασιών, των μύθων και των θρύλων των αρχαίων τοποθεσιών, που επιβιώνουν μέχρι σήμερα.

Σημείο Συνάντησης: Σταθμός Μετρό Ακρόπολη – Έξοδος Οδός Μακρυγιάννη

Απαιτείται η κράτηση θέσης.

Πρωτογένους Spring City
2025-05-10 17:00 - 23:00 | Πρωτογένους, Πρωτογένους, Αθήνα, Athens, 105 54, Greece
Η οδός Πρωτογένους αποτελεί ένα αντιπροσωπευτικό παράδειγμα για το πως μπορείς να μετατρέψεις έναν στενό και σκοτεινό δρόμο στο κέντρο της πόλης σε απόλυτο προορισμό. Σήμερα αποτελεί το σημείο συνάντησης των εκπροσώπων κάθε κουλτούρας. Σε αυτόν τον δρόμο που δεν κοιμάται ποτέ, όλοι μπορούν να βρουν μουσική, φαγητό, ρούχα, έπιπλα, ποτά, γλυκά, χαμόγελα, καλή διάθεση καθώς και ένα τριήμερο γεμάτο συναυλίες, dj sets, street food, αγορές και πολλές εκπλήξεις.

Το δεύτερο Παρασκευοσαββατοκύριακο του Μαΐου, το κέντρο του Ψυρρή γιορτάζει την άρτι αφιχθείσα άνοιξη με σπέσιαλ dj sets, fashion bazaars και live shows στον δρόμο, σε ένα τριήμερο street party από αυτά που αγαπήσατε.

Σάββατο 10 Μαΐου: Deaf Radio
Τhe Page Of Cups
DJ set: Φωτεινή Γαλάνη

Είσοδος ελεύθερη
Έναρξη 17.00

Με τη συνεργασία των Barrett, Syd Records, Crust, Ringo Kalamaki pub, Tranzistor, Kokkion, Color Skates, Like Yesterdays, Prime Timers, The Potheads, Treasure Hunt, The Fountain, Badila, Lemon Poppy Seed

Street Outdoors Soundsystem
2025-05-10 17:30 - 23:00 | Πάρκο Ελευθερίας, Πάρκο Ελευθερίας, Αθήνα, Αθήνα, 115 21, Greece
Ο δρόμος είναι το βασίλειό τους. Oι Street Outdoors, η ομάδα που βρίσκεται πίσω από τα μεγαλύτερα street parties της τελευταίας δεκαετίας, κάνει «απόβαση» στο Πάρκο Ελευθερίας για ένα χαλαρό gathering με την πιο πρόσφατη χορευτική μουσική και το πιο δραστήριο κοινό της πόλης.

In the Streets We Dance with Egyptian Lover
2025-05-10 17:30 - 23:00 | Πλατεία Κοραή, Κοραή 1, Αθήνα, Αθήνα, 105 64, Greece
Ο Egyptian Lover είναι μία από τις πιο θρυλικές φιγούρες της ηλεκτρονικής μουσικής σκηνής. Από τους πρωτεργάτες του electro ήχου και ένας πραγματικός θρύλος των αρχών των ’80s στη Δυτική Ακτή των ΗΠΑ, έχει καταφέρει να διατηρήσει την αστείρευτη ενέργειά του στα ίδια επίπεδα με τότε ενώ χαρίζει στο κοινό μουσικά set που δεν τα περιγράφεις, τα ζεις! Μία παραγωγή του Cannibal radio και του ΜΠΗ – ΣΑΙΝΤ.

Fun Vibes Family Festival
2025-05-11 11:00 - 20:00 | Πάρκο Ριζάρη, Ριζάρη 5, Αθήνα, Αθήνα, 106 76, Greece
Με αφορμή τη Γιορτή της Μητέρας, η Liquid Media διοργανώνει στα πλαίσια του Φεστιβάλ του Δήμου Αθηναίων μια ξεχωριστή γιορτή αφιερωμένη στην οικογένεια!
Παιδιά και γονείς συμμετέχουν σε ένα ζεστό, δημιουργικό
και διαδραστικό event γεμάτο χρώμα, χαμόγελα και πολλή αγάπη.

PROGRAM

ΚΥΡΙΑΚΗ 11.05.2025
11:00 – 21:00

11:00 – 13:00 ΤΟΞΟΒΟΛΙΑ
Τα παιδιά δοκιμάζουν τις ικανότητές τους στην επίτευξη στόχου.
11:00 – 13:00 ΤΖΟΥΝΤΟ

11:00 – 13:00 KIDS COOKING από το KIDCHEN
Τα παιδιά μαθαίνουν να μαγειρεύουν παρέα με το kidchen. Cooking workshops εστιασμένα στη διασκέδαση, την επαφή με τα υλικά και τη δημιουργικότητα. Σε ένα από τα workshop με τα Little Tikes Creative Chef, οι μικροί μας φίλοι θα περάσουν χαρούμενο και δημιουργικό χρόνο με τη μαγειρική, μέσα από παιχνίδια με μαγική ζύμη και αξεσουάρ μαγειρικής που μοιάζουν σαν αληθινά!

11:00 – 19:00 SPORTS TIME
Ο Πανελλήνιος Γυμναστικός Σύλλογος θα συμμετάσχει σε αυτή τη μοναδική γιορτή παρουσιάζοντας τα αθλήματα του στίβου, της τοξοβολίας, του τζούντο και της ξιφασκίας, θέλοντας να αναδείξει τα οφέλη του αθλητισμού στην παιδική ηλικία.

11:00 – 19:00
Survivor games
Ξυλοπόδαροι
Face painting
Μασκώτ
Ποδοσφαιράκι

11:00 – 19:00 ΠΑΙΔΙΚΗ ΧΑΡΑ από την LITTLE TIKES
Ενδυνάμωση μέσα από το παιχνίδι! Για περισσότερα από 50 χρόνια, η Little Tikes δημιουργεί παιχνίδια που εμπιστεύονται οι γονείς και αγαπούν τα παιδιά. Δημιουργούν παιχνίδια που έχουν αντέξει στη δοκιμασία του χρόνου, τις καιρικές συνθήκες και τις ατελείωτες ώρες αυθεντικού παιχνιδιού από τα παιδιά! Είναι οι πρωταθλητές του παιχνιδιού εσωτερικού & εξωτερικού χώρου προσφέροντας μοναδικές εμπειρίες γεμάτες περιπέτειες και διασκέδαση! Δείτε περισσότερα παιχνίδια εδώ!

11:00 – 19:00 ΕΡΓΑΣΤΗΡΙΑ ΖΩΓΡΑΦΙΚΗΣ από τη FREZYDERM
Οικογένεια και FREZYDERM πάνε μαζί! Η εταιρεία με τα ειδικά μελετημένα προϊόντα φροντίδας που εμπιστεύονται οι γονείς για την καθημερινή περιποίηση των παιδιών τους, φροντίζει και για… τις καλλιτεχνικές ανησυχίες των μικρών μας φίλων ! Σε έναν ειδικά διαμορφωμένο χώρο, τα παιδιά θα έχουν την ευκαιρία να ζήσουν ένα χαρούμενο και δημιουργικό ταξίδι μέσα από τη ζωγραφική. Θα εκφραστούν ελεύθερα, παίζοντας με τα χρώματα, και θα δημιουργήσουν τα δικά τους μοναδικά έργα τέχνης ενώ οι γονείς θα έχουν τη δυνατότητα να μάθουν περισσότερα για την παιδική φροντίδα σώματος, τη στοματική υγιεινή & την αντηλιακή προστασία. Μάθετε περισσότερα εδώ

11:00 – 19:00 ZeniΘ ENERGY LOUNGE
Η ZeniΘ προσφέρει σε μικρούς και μεγάλους μια μοναδική εμπειρία στο Energy Lounge — έναν διαδραστικό χώρο γεμάτο δράση, γνώση και δημιουργικό παιχνίδι. Με αθλητικά challenges, έξυπνα quiz και ομαδικά παιχνίδια, η ψυχαγωγία γίνεται αφορμή για μάθηση και ευαισθητοποίηση γύρω από την πράσινη ενέργεια και τη βιωσιμότητα.

12:00 – 15:00 ΛΟΥΝΑ ΠΑΡΚΑ ΑΝΑΚΥΚΛΩΣΗΣ από την Ελληνική Εταιρεία Αξιοποίησης Ανακύκλωσης
Η διασκέδαση συναντά την οικολογική συνείδηση στο πιο χαρούμενο και… περιβαλλοντικό Λούνα Παρκ! Σε έναν πολύχρωμο χώρο γεμάτο δράση, τα παιδιά παίζουν αγαπημένα, κλασικά παιχνίδια όπως ψάρεμα, στόχους, κρίκους, τσουβαλοδρομίες, κυνήγι θησαυρού και τροχούς τύχης, με έναν βασικό στόχο: να μάθουν τα πάντα για την Ανακύκλωση Συσκευασιών στους Μπλε Κάδους και Κώδωνες, και την προστασία του περιβάλλοντος!

12:00 – 14:00 SAOLIN – Τα παιδιά μαθαίνουν την αρχαιότερη πολεμική τέχνη.
12:30 – 13:15 ΠΑΡΑΣΤΑΣΗ ΜΕ ΜΑΡΙΟΝΕΤΕΣ
Οι ήρωες ζωντανεύουν και οι ιστορίες παίρνουν πνοή μέσα απο την παράσταση μαριονέτας.
12:00 – 14:00 ΔΡΟΜΙΚΑ ΠΑΙΧΝΙΔΙΑ
14:00 – 15:00 ΠΑΡΑΣΤΑΣΗ BUBBLE SHOW
Εντυπωσιακές σαπουνόφουσκες χορεύουν στον αέρα γεμίζοντας τον χώρο με χρώματα και μαγεία.

17:00 – 18:00 ΠΑΡΑΣΤΑΣΗ MAGIC SHOW
Ο μάγος ξετρελαίνει με τα κόλπα του μικρούς και μεγάλους

18:00 – 19:00 ΑΦΗΓΗΣΗ ΠΑΡΑΜΥΘΙΩΝ
Ταξιδεύοντας με τα παραμύθια!Μια φορά κι έναν καιρό… ξεκινά ένα μαγικό ταξίδι! Με οδηγό τις λέξεις και συνοδεία μουσικής, θα πετάξουμε πάνω από θάλασσες και βουνά, θα συναντήσουμε γενναίους ήρωες και σοφές γερόντισσες, και θα ζήσουμε απίθανες περιπέτειες. Ετοιμαστείτε για μια απογευματινή αφήγηση γεμάτη φαντασία!
Αφήγηση Ταξιάρχης Μπεληγιάννης
Μουσική Λήδα Ξυδιά

19:00 – 20:30 GROUP CYCLE AT THE PARK / SPINNING EVENT
Η Kyvernitis Sports, n Events με το UCI Gran Fondo Loutraki και η Technogym του Ομίλου Φάις με τα υπερσύγχρονα Spinning Bikes, φέρνουν το Group Cycle at the Park και απογειώνουν την εμπειρία του Spinning με leader τον Coach Zarou!

Πρωτογένους Spring City
2025-05-11 17:00 - 23:00 | Πρωτογένους, Πρωτογένους, Αθήνα, Athens, 105 54, Greece
Η οδός Πρωτογένους αποτελεί ένα αντιπροσωπευτικό παράδειγμα για το πως μπορείς να μετατρέψεις έναν στενό και σκοτεινό δρόμο στο κέντρο της πόλης σε απόλυτο προορισμό. Σήμερα αποτελεί το σημείο συνάντησης των εκπροσώπων κάθε κουλτούρας. Σε αυτόν τον δρόμο που δεν κοιμάται ποτέ, όλοι μπορούν να βρουν μουσική, φαγητό, ρούχα, έπιπλα, ποτά, γλυκά, χαμόγελα, καλή διάθεση καθώς και ένα τριήμερο γεμάτο συναυλίες, dj sets, street food, αγορές και πολλές εκπλήξεις.

Το δεύτερο Παρασκευοσαββατοκύριακο του Μαΐου, το κέντρο του Ψυρρή γιορτάζει την άρτι αφιχθείσα άνοιξη με σπέσιαλ dj sets, fashion bazaars και live shows στον δρόμο, σε ένα τριήμερο street party από αυτά που αγαπήσατε.

Κυριακή 11 Μαΐου: Los Tre
Bipolia
DJ set: Karavokyris

Είσοδος ελεύθερη
Έναρξη 17.00

Με τη συνεργασία των Barrett, Syd Records, Crust, Ringo Kalamaki pub, Tranzistor, Kokkion, Color Skates, Like Yesterdays, Prime Timers, The Potheads, Treasure Hunt, The Fountain, Badila, Lemon Poppy Seed

Παραμύθια στο Πάρκο: Ταξιάρχης Μπεληγιάννης
2025-05-11 18:00 - 19:00 | Πάρκο Ριζάρη, Ριζάρη 5, Αθήνα, Αθήνα, 106 76, Greece
Μια φορά κι έναν καιρό… Ένα μαγικό ταξίδι ξεκινά! Με οδηγό τις λέξεις και συνοδεία μουσικής, πετάμε πάνω από θάλασσες και βουνά για να συναντήσουμε γενναίους ήρωες και σοφές γερόντισσες και να ζήσουμε απίθανες περιπέτειες. Ετοιμαστείτε για μια απογευματινή αφήγηση γεμάτη φαντασία!

Αφήγηση: Ταξιάρχης Μπεληγιάννης
Μουσική: Λήδα Ξυδιά

Περίπατος Μαθητείας: 20 και 1 Στάσεις
2025-05-11 18:00 - 19:30 | Εθνικός Κήπος, Βασ. Αμαλίας 1, Αθήνα, Αθήνα, 105 57, Greece
Επίσημα χαρακτηρισμένος ως «ιστορικός τόπος», ο Εθνικός (άλλοτε Βασιλικός) Κήπος είναι ένα σημείο νηνεμίας, περιτριγυρισμένο από την ένταση της πόλης, που φέρει μέσα του τη μνήμη και την ιστορία της. Ανάμεσα στα 500 είδη φυτών, που ήρθαν απ’ όλο τον κόσμο με τη φροντίδα της βασίλισσας Αμαλίας και των βοτανολόγων της, περιμένουν να συναντήσουν τους επισκέπτες μορφές μαρμάρινες: ο Διονύσιος Σολωμός, ο Αριστοτέλης Βαλαωρίτης, ο Ζαν Μωρεάς, ο Καποδίστριας, αλλά και ο Ιωάννης Εϋνάρδος, άξια τέκνα μιας Ελλάδας που δεν της έλειψε η φωτισμένη ηγεσία.

Ο Θοδωρής Γκόνης, με βασικούς ερμηνευτές την Ελένη Ουζουνίδου και τον Θανάση Δήμου, προτείνει μια ποιητική περιήγηση με υλικό, κείμενα και ντοκουμέντα αυτών των μόνιμων κατοίκων του Κήπου, των ποιητών, των πολιτικών, των γεωπόνων και των μηχανικών που τον διαμόρφωσαν και της εικοσάχρονης βασίλισσας που τον ονειρεύτηκε και μας τον χάρισε.

Σύλληψη-Σκηνοθεσία: Θοδωρής Γκόνης
Δραματουργία: Θοδωρής Γκόνης, Ελένη Στρούλια
Κοστούμια: Ματίνα Μέγκλα
Ηθοποιοί: Ελένη Ουζουνίδου, Θανάσης Δήμου, Ρωξάνη Καρφή, Χριστίνα Χαλκιά
Μουσικοί: Πάρις Κιμιωνής- Δανάη Τσιρώνη

Προτείνεται οι θεατές να φορούν άνετα ρούχα και υποδήματα.

Σημείο Συνάντησης: Ηλιακό ρολόι (είσοδος από Λεωφ. Αμαλίας)

Athens Cocktails
2025-05-11 18:00 - 23:00 | Ιαπωνικό Πάρκο Αθήνας, Νηρηίδων 12, Αθήνα, Αθήνα, 116 34, Greece
Το Athens Cocktails έρχεται στο Ιαπωνικό Πάρκο της Αθήνας (Πάρκο Νηρηίδων).

Δημιουργούμε νόστιμες και φιλικές συνταγές cocktail, διαλέγουμε κορυφαίες, φιλικές, χορευτικές μουσικές και επιλέγουμε έναν μοναδικό χώρο για να τα συνδυάσουμε. Το αποτέλεσμα είναι ένα «feel good get together» ανοιξιάτικο απόγευμα στο πανέμορφο Ιαπωνικό Πάρκο της πόλης.

Fklub Block Party
2025-05-11 18:00 - 23:00 | Πλατεία Αβησσυνίας, Πλατεία Αβησσυνίας, Αθήνα, Αθήνα, 105 55, Greece
Το FKLUB, το πρώτο ελληνικό ψηφιακό club που γεννήθηκε στα χρόνια της πανδημίας με στόχο τη στήριξη της ηλεκτρονικής, χορευτικής μουσικής σκηνής, βγαίνει στους δρόμους!

Οι εποχές άλλαξαν, ο κόσμος επέστρεψε στους δημόσιους χώρους και τώρα το FKLUB παρουσιάζει το πρώτο του Block Party στο πλαίσιο του Φεστιβάλ του Δήμου Αθηναίων, κάνοντας ένα δυναμικό μουσικό take over στην πλατεία Αβησσυνίας.

Στην καρδιά της Αθήνας, σε μια πλατεία με πλούσια ιστορία και ξεχωριστό χαρακτήρα, ετοιμαστείτε να απολαύσετε την καλύτερη χορευτική ηλεκτρονική μουσική από τους κορυφαίους στο είδος, Tropical και Second Story.

Περίπατος Μαθητείας: 20 και 1 Στάσεις
2025-05-12 18:00 - 19:30 | Εθνικός Κήπος, Βασ. Αμαλίας 1, Αθήνα, Αθήνα, 105 57, Greece
Επίσημα χαρακτηρισμένος ως «ιστορικός τόπος», ο Εθνικός (άλλοτε Βασιλικός) Κήπος είναι ένα σημείο νηνεμίας, περιτριγυρισμένο από την ένταση της πόλης, που φέρει μέσα του τη μνήμη και την ιστορία της. Ανάμεσα στα 500 είδη φυτών, που ήρθαν απ’ όλο τον κόσμο με τη φροντίδα της βασίλισσας Αμαλίας και των βοτανολόγων της, περιμένουν να συναντήσουν τους επισκέπτες μορφές μαρμάρινες: ο Διονύσιος Σολωμός, ο Αριστοτέλης Βαλαωρίτης, ο Ζαν Μωρεάς, ο Καποδίστριας, αλλά και ο Ιωάννης Εϋνάρδος, άξια τέκνα μιας Ελλάδας που δεν της έλειψε η φωτισμένη ηγεσία.

Ο Θοδωρής Γκόνης, με βασικούς ερμηνευτές την Ελένη Ουζουνίδου και τον Θανάση Δήμου, προτείνει μια ποιητική περιήγηση με υλικό, κείμενα και ντοκουμέντα αυτών των μόνιμων κατοίκων του Κήπου, των ποιητών, των πολιτικών, των γεωπόνων και των μηχανικών που τον διαμόρφωσαν και της εικοσάχρονης βασίλισσας που τον ονειρεύτηκε και μας τον χάρισε.

Σύλληψη-Σκηνοθεσία: Θοδωρής Γκόνης
Δραματουργία: Θοδωρής Γκόνης, Ελένη Στρούλια
Κοστούμια: Ματίνα Μέγκλα
Ηθοποιοί: Ελένη Ουζουνίδου, Θανάσης Δήμου, Ρωξάνη Καρφή, Χριστίνα Χαλκιά
Μουσικοί: Πάρις Κιμιωνής- Δανάη Τσιρώνη

Προτείνεται οι θεατές να φορούν άνετα ρούχα και υποδήματα

Σημείο Συνάντησης: Ηλιακό ρολόι (είσοδος από Λεωφ. Αμαλίας)

Lycabettus Sunset Live Πέτρος Κλαμπάνης
2025-05-12 20:30 - 22:30 | Άγιος Γεώργιος Λυκαβηττού, Λόφος Λυκαβηττού, Αθήνα, Αθήνα, 114 71, Greece
Κατά τη διάρκεια της πανδημίας του 2020, ο Πέτρος Κλαμπάνης βρήκε το δικό του «φως» στην άκρη του τούνελ και δημιούργησε το πέμπτο του άλμπουμ, ένα προσωπικό μανιφέστο με μπάσο, τo «Rooftop Stories».

Πρόκειται για μια σειρά από βίντεο, στα οποία ο Πέτρος ανεβαίνει σε ταράτσες, σε διάφορες πόλεις ανά τον κόσμο και παίζει τη μουσική του με μοναδική συντροφιά το μπάσο, τον ενισχυτή του και μερικά ηλεκτρονικά effects.

Με τη σκέψη πως αυτά τα video θα αποτελέσουν ηχητικά, ταξιδιωτικά «ενθύμια» δημιούργησε ένα πρωτότυπο οπτικοακουστικό σόλο project που αποτελεί την πιο οικεία και προσωπική του ηχογράφηση μέχρι σήμερα.To project αυτό κυκλοφόρησε ως album το 2021 από την εταιρεία του Πέτρου Κλαμπάνη, PKmusik.

Το Φεστιβάλ του Δήμου Αθηναίων υποδέχεται τις «Rooftop Stories» του Πέτρου Κλαμπάνη στην αυλή του Αγίου Γεωργίου Λυκαβηττού, το ομορφότερο «μπαλκόνι» της πόλης. Εκεί, κοντραμπάσο, λούπες, κρουστά και φωνή θα συνθέσουν ένα ηχητικό ταξίδι σε πόλεις και αγαπημένα τραγούδια, που θα μας ξανασυστηθούν μέσα από τη ματιά του Πέτρου Κλαμπάνη.

Fitness Sessions
2025-05-14 18:30 - 20:30 | Πάρκο Ελευθερίας, Πάρκο Ελευθερίας, Αθήνα, Αθήνα, 115 21, Greece
Ευκαιρία για άθληση μέσα στο καταπράσινο σκηνικό του Πάρκου Ελευθερίας. Καταξιωμένοι γυμναστές και τα επιτελεία τους παραδίδουν μαθήματα υγείας και ευεξίας.

Στα Fitness Sessions η άσκηση είναι διασκέδαση και όχι συναγωνισμός. Yoga, πιλάτες και αεροβική γυμναστική προσαρμόζονται στις ικανότητες των συμμετεχόντων, με στόχο να γίνουν τρόπος ζωής.

Μην ξεχάσετε το στρωματάκι σας!

Παραμύθια στην Πλατεία: Νάγια Οικονομοπούλου - Μαρία Γεωργοπούλου
2025-05-14 19:00 - 20:30 | Πλατεία Αγίου Παύλου, Πλατεία Αγίου Παύλου, Αθήνα, Αθήνα, 104 38, Greece
Όσο ψέμα, τόσο αλήθεια! Είτε σε φεστιβάλ είτε σε βιβλιοθήκες, σε μουσεία, σχολεία, καφενεία ή κάτω από μια μεγάλη βελανιδιά, το παραμύθι δεν χρειάζεται τίποτα περισσότερο παρά κάποιον για να το πει και κάποιον για να το ακούσει – φτάνει να έχουνε και οι δυο ανοιχτή καρδιά.

Η Νάγια Οικονομοπούλου αφηγείται μύθους και παραμύθια της προφορικής παράδοσης, καθηλώνοντας μικρούς και μεγάλους, με τη μαγευτική μουσική, συνοδεία της Μαρίας Γεωργοπούλου, καθηγήτριας κλασικής κιθάρας, μουσικοπαιδαγωγού και συνθέτριας.

Leonard Cohen Tribute
2025-05-14 20:00 - 23:00 | Athens Book Space, Athens Book Space, Αθήνα, Αθήνα, 115 21, Greece
Τρεις από τις πιο αναγνωρίσιμες και φρέσκιες φωνές του ελληνικού πενταγράμμου αποτίνουν φόρο τιμής στον μεγάλο καλλιτέχνη Leonard Cohen. Η Nalyssa Green, η Sugahspank! και η Lou Is ερμηνεύουν, με τις ξεχωριστές φωνές τους και τη συνοδεία εξαιρετικών μουσικών, τραγούδια που έχουν αφήσει ένα τεράστιο αποτύπωμα στην ιστορία της μουσικής.

Επτά χρόνια μετά την εκπληκτική πρώτη παρουσίασή του, το αφιέρωμα στον Leonard Cohen έρχεται στην αυλή του Athens Book Space για ένα καθηλωτικό, μουσικό απόγευμα.

Από τη Γη στον Ουρανό
2025-05-15 19:00 - 22:00 | Ιερός Ναός Αγίου Δημητρίου Λουμπαρδιάρη, Λόφος Φιλοπάππου, Αθήνα, Αθήνα, 117 41, Greece
Αρχαιολογικός και Αστρονομικός Περίπατος. Μια διαδρομή αρχαιολογικού και αστρονομικού ενδιαφέροντος στους λόφους γύρω από το Αστεροσκοπείο, την ώρα του μαγευτικού δειλινού.
Η περιήγηση ξεκινά από τους δυτικούς λόφους της Ακρόπολης, της Πνύκας, των Νυμφών και του Φιλοπάππου (Μουσών), όπου αποτυπώνεται η ιστορία και η καθημερινότητα της αρχαίας Αθήνας. Το ιερό των Μουσών, ο εντυπωσιακός τάφος του πρίγκιπα Φιλοπάππου, τα Κιμώνεια Μνήματα, η εκκλησία του Αγίου Δημητρίου Λουμπαρδιάρη, τα λαξεύματα στους βράχους των αρχαίων συνοικιών της Μελίτης και της Κοίλης, η Πνύκα, το Ηλιοτρόπιο του Μέτωνα – ένα αρχαίο παρατηρητήριο και οι «φυλακές» του Σωκράτη αποτελούν τους κύριους σταθμούς της περιήγησής μας.
Συνδετικός κρίκος όλων αυτών τα λιθόστρωτα μονοπάτια του Πικιώνη, ένα έργο μοναδικό στο είδος του που συνδυάζει το παλιό με το νέο, το τότε με το τώρα. Ένας μοναδικός αρχαιολογικός χώρος και υπέροχες όψεις της πόλης από ψηλά και το κτίριο Σίνα, στο λόφο των Νυμφών, το οποίο ιδρύθηκε το 1842 για να στεγάσει το πρώτο ερευνητικό ίδρυμα της χώρας μας, το Εθνικό Αστεροσκοπείο Αθηνών.
Στο μουσείο Γεωαστροφυσικής οι επισκέπτες θα έχουν την ευκαιρία να γνωρίσουν την σύγχρονη ιστορία της Αστρονομίας στη χώρα μας. Η περιήγηση καταλήγει σε παρατήρηση του ουρανού μέσα από τηλεσκόπιο του Αστεροσκοπείου.

Σημείο Συνάντησης: Ιερός Ναός Αγίου Δημητρίου Λουμπαρδιάρη

Απαιτείται η κράτηση θέσης.

Παρασκευή στην Πλατεία με τις Πρεσβείες της Γεωργίας της Ουγγαρίας και της Σερβίας
2025-05-16 17:00 - 21:00 | Πλατεία Κλαυθμώνος, Πλατεία Κλαυθμώνος, Αθήνα, Αθήνα, 105 61, Greece
H Πρεσβεία της Ουγγαρίας στην Αθήνα, σε συνεργασία με τις Πρεσβείες της Σερβίας και της Γεωργίας, διοργανώνει μια μοναδική πολιτιστική δράση στην ιστορική πλατεία Κλαυθμώνος, στο κέντρο της πόλης.
Το πρόγραμμα περιλαμβάνει γευσιγνωσία παραδοσιακών εδεσμάτων και ποτών, όπως gulyás, pogácsa και το γλυκό «καμινάδα».

Στις 19:30, η χορευτική ομάδα του Ελληνικού Κέντρου Λαογραφικών Μελετών (ΕΛ.ΚΕ.ΛΑ.Μ) θα παρουσιάσει παραδοσιακούς ουγγρικούς χορούς.

Παραμύθια στον Κήπο: Σάσα Βούλγαρη
2025-05-16 18:00 - 19:30 | Εθνικός Κήπος, Βασ. Αμαλίας 1, Αθήνα, Αθήνα, 105 57, Greece
Τα Δάκρυα της Γης: Τα Ζώα που Μιλούν, τα Δέντρα που Πονούν…

Δέντρα που κρύβουν νεράιδες, μαγικοί καρποί, ταπεινά μυρμήγκια, πάπιες, λιοντάρια,
λύκοι, πελαργοί και υπερήφανοι αητοί που ανταποδίδουν με ευγνωμοσύνη το καλό που
τους έγινε, άνθρωποι που μεταμορφώνονται σε πουλιά, σε δέντρα και σε αστέρια…
Τόσα κι άλλα τόσα κρύβονται στη μαγεία των παλιών παραμυθιών!

Από τις άκρες του κόσμου και από τα βάθη του χρόνου, παλιοί θρύλοι και κοσμογονικοί
μύθοι μας φανερώνουν ότι όλα τα πλάσματα αυτής της γης ήταν κάποτε αδέρφια. Ζώα,
Φυτά και Άνθρωποι είμαστε αξεχώριστα κομμάτια του απέραντου κόσμου μας, με κοινή
μας μοίρα το μεγάλο Ταξίδι της Ζωής με όλες τις περιπέτειες και όλη την ομορφιά του.
Άλλωστε Κόσμος στην όμορφη γλώσσα μας θα πει στολίδι!

Η Σάσα Βούλγαρη, πρωτοπόρος της νεοαφήγησης στην Ελλάδα ξετυλίγει τα παραμύθια
της «σα να τα τραγουδάει», με φωνητικούς αυτοσχεδιασμούς και μελίσματα, και τα
συνοδεύει με τα παράξενα μουσικά της όργανα, απ’ όλον τον κόσμο.

Η αφήγησης διαρκεί περίπου 60 με 70 λεπτά
Είναι κατάλληλη για παιδιά από 5 έως 115 χρονών!

“Πλατεία” έξω από την παιδική χαρά

Περιήγηση στο Ριζόκαστρο και τα Αναφιώτικα
2025-05-16 18:00 - 20:00 | Σταθμός Μετρό Ακρόπολη, Μακρυγιάννη 9, Αθήνα, Αθήνα, 117 42, Greece
Ο αρχαιολόγος και διπλωματούχος ξεναγός Μιχάλης Γιοχάλας, σε συνεργασία με το Φεστιβάλ του Δήμου Αθηναίων, πραγματοποιεί μία περιήγηση στα Αναφιώτικα και την ιστορία τους.

Το Ριζόκαστρο, η περιοχή κάτω από την ρίζα του Βράχου, και τα Αναφιώτικα είναι δύο εκ των πλέον ιστορικών περιοχών της Αθήνας. Με οδηγούς τα μέχρι σήμερα σωζόμενα μνημεία και κτίρια, τα σπαράγματα αυτών που δεν υπάρχουν πλέον αλλά και τα ονόματα των δρόμων, θα επιχειρήσουμε να ανασυνθέσουμε τη μνήμη και την εικόνα μίας πόλης διαφορετικής, αλλά όχι ολότελα χαμένης, αφουγκραζόμενοι τις απηχήσεις των δοξασιών, των μύθων και των θρύλων των αρχαίων τοποθεσιών, που επιβιώνουν μέχρι σήμερα.

Σημείο Συνάντησης: Σταθμός Μετρό Ακρόπολη – Έξοδος Οδός Μακρυγιάννη

Απαιτείται η κράτηση θέσης.

Γκύζη Street Party
2025-05-16 18:00 - 23:00 | Πλατεία Γκύζη, Πλατεία Γκύζη, Αθήνα, Αθήνα, 114 74, Greece
Ένας από τους πιο καταξιωμένους Έλληνες δισκοθέτες επιστρέφει στη γειτονιά του για ένα tribute, στο πλαίσιο του Gyzi Street Party.

Η συμμετοχή των Reverb Sessions στο Φεστιβάλ του Δήμου Αθηναίων αναδεικνύει την αυθεντική εναλλακτική κουλτούρα της πόλης, μέσα από τις διαφορετικές μορφές τέχνης, τη διαφορετικότητα των συντελεστών, την ποικιλομορφία και την πολυφυλετικότητα. Με έμβλημα τη δύναμη της ενότητας και συνδετικό κρίκο την τέχνη, κυρίως τη χορευτική ηλεκτρονική μουσική, η ομάδα των Reverb Sessions μετατρέπει για ένα απόγευμα μία από τις πιο κεντρικές πλατείες της πόλης σε ένα open-air club, όπου παρελθόν, παρόν και μέλλον συνδέονται.

Best 92 6 Party
2025-05-16 18:30 - 23:00 | Αίγλη Ζαππείου, Aigli Zappeiou, Αθήνα, Αθήνα, 105 57, Greece
Εδώ και πάνω από δύο δεκαετίες, ο Best 92.6 αποτελεί σταθερή αξία στο ραδιόφωνο. Έχοντας δημιουργήσει ένα πιστό κοινό που τον ακολουθεί με πάθος, ο Best 92.6 επιστρέφει στο Φεστιβάλ του Δήμου Αθηναίων για να μας χαρίσει τις πιο φρέσκιες μουσικές επιλογές από την ηλεκτρονική σκηνή, στο Best 92.6 Party, που θα πραγματοποιηθεί στον θερινό κινηματογράφο της Αίγλης Ζαππείου.

Δεκεμβριανά – Το Συλλαλητήριο του ΕΑΜ στην Πλατεία Συντάγματος
2025-05-17 11:00 - 13:30 | Ωδείο Αθηνών, Ρηγίλλης &, Vasileos Georgiou B 17-19, Αθήνα, Αθήνα, 106 75, Greece
Σε αυτόν τον περίπατο, που θα πραγματοποιήσει ο ιστορικός Μενέλαος Χαραλαμπίδης, εξετάζουμε όσα διαδραματίστηκαν την κρίσιμη ημέρα της 3ης Δεκεμβρίου 1944 στην πλατεία Συντάγματος και τους γύρω δρόμους. Δίνουμε απάντηση στο κεντρικό ερώτημα για το ποιοι πυροβόλησαν κατά τη διάρκεια του συλλαλητηρίου, προκαλώντας την έναρξη των Δεκεμβριανών. Μέσα από τις μαρτυρίες Αμερικανών, Βρετανών και Ελλήνων, δημοσιογράφων, στρατιωτικών και αντιστασιακών, που βρίσκονταν στην πλατεία Συντάγματος, εξετάζουμε αναλυτικά τις εξελίξεις εκείνο το κυριακάτικο πρωινό στο κέντρο της πόλης.

Σημείο συνάντησης: Είσοδος Ωδείου Αθηνών, από την οδό Ρηγίλλης.

Απαιτείται η κράτηση θέσης.

Yucatan
2025-05-17 17:30 - 23:00 | Ζάππειο Μέγαρο, Zappeion Hall, Αθήνα, Αθήνα, 105 57, Greece
Το όνομα Yucatan φιγουράρει σε μερικά από τα πιο εντυπωσιακά πάρτυ των τελευταίων ετών. Η ομάδα-φαινόμενο, που έχει καταφέρει να μετατρέψει το lifestyle της σε trend, συνεργάζεται με την Sensory Production και έρχεται στο Φεστιβάλ του Δήμου Αθηναίων.

Με εμφανίσεις που χαρακτηρίζονται από την απόλυτη προσοχή στη λεπτομέρεια, συνεργασίες με καταξιωμένους καλλιτέχνες και τον συνδυασμό μουσικής, μόδας και τέχνης, οι δυο ομάδες ενώνουν τις δυνάμεις τους και μεταμορφώνουν το μονοπάτι με τις γιακαράντες στο Ζάππειο σε ένα μοναδικό open air club, με απίστευτη μουσική και μοναδική ατμόσφαιρα.

Λύκειον των Ελληνίδων
2025-05-17 18:00 - 19:00 | Εθνικός Κήπος, Βασ. Αμαλίας 1, Αθήνα, Αθήνα, 105 57, Greece
Το Λύκειον των Ελληνίδων, σωματείο μη κερδοσκοπικού χαρακτήρα, ιδρύθηκε το 1911 από την Καλλιρρόη Σιγανού-Παρρέν, πρωτοπόρο του φεμινιστικού κινήματος και του εθελοντισμού στην Ελλάδα.

Είναι διαρθρωμένο σε τμήματα, τα οποία συστάθηκαν για την πληρέστερη επίτευξη των πολλαπλών σκοπών του. Στο Καταστατικό του 1911 περιλαμβάνονταν μόλις 4 τμήματα τα οποία διακρίνονταν σε επιμέρους εφορείες. Σήμερα το ΛτΕ απαρτίζεται από 17 τμήματα, ένα εκ των οποίων είναι το Τμήμα Εθνικών Χορών.

Η Χορευτική Ομάδα του ΛτΕ θα παρουσιάσει ένα πρόγραμμα αντιπροσωπευτικών ελληνικών παραδοσιακών χορών, συνοδεία ζωντανής παραδοσιακής μουσικής, μέσω του οποίου οι θεατές θα έχουν την ευκαιρία να θαυμάσουν την ποικιλομορφία της ελληνικής τοπικής φορεσιάς.

“Πλατεία” πίσω από το ηλιακό ρολόι, από την είσοδο της Λεωφόρου Βασιλίσσης Αμαλίας

Πρατίνου Street Party
2025-05-17 18:00 - 23:00 | Οδός Πρατίνου, Πρατίνου και Αμασείας, Αθήνα, Αθήνα, 116 34, Greece
Μια πραγματική και ολοζώντανη γειτονιά στο κέντρο της πόλης γιορτάζει! Ο Pepper 96.6 και τα καταστήματα της οδού Πρατίνου στο Παγκράτι σας προσκαλούν σε ένα μοναδικό Street Party για όλους. Ετοιμαστείτε για ένα Σαββατιάτικο απόγευμα γεμάτο μουσική, φαγητό, ποτό, window shopping και ατελείωτο κέφι! Από τις 6 το απόγευμα, οι αγαπημένοι ραδιοφωνικοί παραγωγοί του Pepper 96.6 Λευτέρης Κεφαλάς και dj Spector αναλαμβάνουν τα decks για να ξεσηκώσουν μικρούς και μεγάλους με τις κορυφαίες μουσικές τους επιλογές. Mια γιορτή για όλες τις ηλικίες, μια γιορτή που ζωντανεύει την εικόνα της γειτονιάς που όλοι αγαπάμε και ονειρευόμαστε!

Παραμύθια στην Πλατεία: Γεωργία Χαϊκάλη - Ιωάννα Ρήγα - Μαρίνα Δακανάλη
2025-05-17 19:00 - 20:30 | Πλατεία Μεσολογγίου, Πλατεία Μεσολογγίου, Αθήνα, Αθήνα, 116 34, Greece
Μια φορά και τρεις καιρούς…
Παραμύθια για παιδιά από 6 έως 106 ετών. Η Γεωργία Χαϊκάλη, η Μαρίνα Δακανάλη και η Ιωάννα Ρήγα ταξιδεύουν με τον λόγο και τη μουσική στις εποχές, στις ηπείρους, στις καρδιές. Είναι σκοτάδι; Είναι μακριά; Είναι ασφυκτικά; Η άνοιξη θα μας πει τα μυστικά μέσα από τα μελωδικά μας παραμύθια.

Αφήγηση: Γεωργία Χαϊκάλη
Φωνητικά/κρουστά: Μαρίνα Δακανάλη
Σαντούρι: Ιωάννα Ρήγα

Athens Disco
2025-05-17 19:00 - 23:00 | Στοά Δραγατσανίου, Δραγατσανίου 8, Αθήνα, Αθήνα, 10561, Greece
Οι δισκοθήκες ανοίγουν και οι καλύτερες μουσικές στιγμές των θρυλικών club των early 70’s γεμίζουν τον αέρα της πόλης με επιλογές από κορυφαίους συλλέκτες και Djs της Αθήνας. Ένα μοναδικό αφιέρωμα στην αυθεντική Disco εποχή, ένα ασταμάτητο κυνήγι της απόλυτης χορευτικής φιγούρας, ένα κάλεσμα στη «φυλή» που υποκλίνεται στη ντισκομπάλα. Ο ορισμός της λέξης «πάρτυ» στην καρδιά της πρωτεύουσας.

Βραδιά Παραδοσιακών Βουλγαρικών Χορών στην Αθήνα
2025-05-17 19:00 - 23:00 | Πλατεία Κοραή, Κοραή 1, Αθήνα, Αθήνα, 105 64, Greece
Η Πρεσβεία της Δημοκρατίας της Βουλγαρίας στην Ελλάδα και το Φεστιβάλ του Δήμου Αθηναίων παρουσιάζουν μια παράσταση παραδοσιακών χορών με τρία βουλγαρικά φολκλορικά συγκροτήματα από την Αθήνα.
Οι ταλαντούχοι χορευτές, αναμεσά τους και μαθητές, θα είναι ντυμένοι με παραδοσιακές φορεσιές, ενώ θα παρουσιάσουν ένα πλούσιο πρόγραμμα με χορούς από όλη τη Βουλγαρία. Οι επισκέπτες μπορούν να απολαύσουν μια βραδιά γεμάτη με ανοιξιάτικη διάθεση, ρυθμό και πολλή μουσική.
Ας ενωθούμε όλοι σε έναν πολύχρωμο και χαρούμενο χορό!
